Boleh Untung Ke Beli IPO?

Dalam Kelas Asas Saham semalam sempat juga bersembang sedikit sebanyak mengenai IPO. Saya juga ada kongsikan analisa ringkas yang telah saya buat mengenai prestasi beberapa IPO yang terkini dan salah seorang peserta memohon untuk saya kongsikan analisa tersebut.

Alang-alang blog pun dah bersawang, mungkin ada baiknya saya kongsikan analisa tersebut di sini. Sedikit
disclaimer
, analisa ini mungkin tidak boleh dipanggil sabagai analisa pun, kerana tidak melibatkan kajian dari segi fundamental dan sebagainya. Tetapi hanya melihat kepada
 trend
prestasi beberapa IPO yang terdahulu.

Apa Itu IPO

Sedikit penerangan pada yang tak tahu mengenai IPO. IPO sebenarnya ringkasan kepada
Initial Public Offering
. Bagi sesebuah syarikat yang berminat menerbitkan saham dan menjualnya kepada pelabur lain, terbitan pertama tersebut digelarkan sebagai IPO.

Untuk membeli IPO, sama seperti membeli saham-saham yang disenaraikan di Bursa Malaysia anda perlu membuka CDS akaun dengan mana-mana broker yang berlesen di Malaysia. Pembelian IPO pula boleh dilakukan secara online banking seperti Maybank2u, CIMB Clicks dan lain-lain, ataupun juga melalui ATM.

Untung Ke Tak Untung Beli IPO Ni?

Walaupun setiap individu melabur dalam saham dengan niat untuk membuat untung, kita perlu terima hakikat tidak ada jaminan keuntungan dalam pelaburan saham. Itu adalah perkara asas yang tidak boleh kita nafikan. Untuk membuat prediction untung atau rugi sesuatu pelaburan, penilaian yang boleh dilakukan adalah dengan melihat trend prestasi terdahulu sesuatu saham tersebut. Walaupun prestasi terdahulu tidak menjamin prestasi akan datang, sekurang-kurangnya takde la main tembak je kan.

Prestasi IPO Terdahulu

Prestasi IPO

Jadual di atas saya kemaskini pada hari Jumaat lepas (9 Mac 2018). Jika dilihat pada 16 IPO yang terdahulu, kebetulan 50% daripada IPO tersebut berada pada kedudukan lebih baik dan separuh lagi berada pada kedudukan lebih rendah berbanding harga IPO. SERBADK sebagai contoh paling cemerlang yang berada pada paras 119% berbanding harga IPO. Jika anda berminat untuk membeli IPO dan terus memegang saham tersebut pada jangka masa yang panjang, memang boleh untung dan kadangkala boleh pula rugi.

Apa yang lebih menarik minat saya adalah kebetulan kesemua 16 IPO ini, disenaraikan pada harga lebih tinggi pada detik pertama ia disenaraikan di Bursa Malaysia. Maksudnya adalah, jika anda membeli IPO dan terus menjual pada pukul 9 pagi hari pertama IPO tersebut disenaraikan di Bursa Malaysia, peluang untuk anda mendapat keuntungan adalah tinggi.

Berdasarkan 16 IPO terdahulu ni, prestasi yang paling buruk pada detik pertama disenaraikan adalah LCTITAN yang dibuka pada harga RM6.50, sama seperti harga IPO. Ya betul tu, paling buruk pun tak untung dan tak rugi (ok rugi sikit la yuran transaksi). Malah 9 daripada 16 IPO tersebut mencatat keuntungan lebih daripada 10% jika dijual pada detik pertama ia disenaraikan. Seperti INTA, 32% tu.

Jom Melabur

Pelaburan ni sebenarnya sangat mudah. Sesuai untuk semua orang. Hukum alam dalam pelaburan masih kekal. High Risk, High Return. Sekali lagi ingin saya ingatkan, prestasi terdahulu tidak menjamin keuntungan akan datang. Risiko juga memang tetap akan wujud. Cuma risiko ini boleh diuruskan. Uruskan dengan apa? Pastinya dengan ilmu. Jadi rajin-rajinlah belajar.

p/s: Kalau minat nak hadir Kelas Asas Saham yang seterusnya, rajin-rajinlah lawat facebook
iSaham
 ataupun
Suddin Salleh
 supaya tak terlepas kapal. Kelas kitorang setakat ni yang termurah di alaf ini. Waktu artikel ini ditulis Kelas Asas Saham masih lagi pada harga RM39 seorang, dan RM30 seorang jika daftar berdua atau lebih.

Iklan: Dapatkan akses Premium Screener iSaham secara percuma dengan membuka akaun CDS Malacca Securities melalui iSaham.
Klik sini


Tips Kumpulkan Modal Untuk Mula Melabur

Ramai yang mula menunjukkan minat untuk menceburi dunia pelaburan untuk berusaha mencapai apa sahaja impian kewangan mereka. Antara soalan yang sering ditanya adalah berapa jumlah modal minimum untuk mula melabur dalam saham. Kalau ikutkan
boss

iSaham
, RM3k, kalau tanya saya pula, nak
try-try test
 tengok ok ke tidak, RM1k pun boleh juga.

Ok macam mana pula dengan kawan-kawan yang bukan kata RM3k, nak mula melabur RM1k pun tak ada. Jom kita tengok beberapa tips yang boleh dicadangkan untuk kawan-kawan kita ni cukupkan modal untuk mula melabur dalam saham.

Aliran Tunai Selesaikan Dulu

Kejap. Kalau RM1k pun tiada untuk mulakan pelaburan, kemungkinan besar pengurusan kewangan kawan-kawan kita ni pun mungkin sedang koyak. Jadi perkara ini perlu diselesaikan dahulu. Aliran tunai boleh dikatakan sihat jika

1. Pendapatan setiap bulan lebih daripada perbelanjaan (gaji lebih dari belanja)

2. Maksimum 60% daripada pendapatan tu digunakan untuk komitmen bulanan

3. 30% daripada pendapatan tersebut disimpan atau dilaburkan

4. Maksimum 10% ni kita jadikan sebagai
buffer
.

Tips Kumpulkan Modal = Tips Betulkan Aliran Tunai

Secara asasnya nak kumpulkan modal ataupun nak betulkan aliran tunai memang mudah. Hanya ada 2 cara utama

1. Tambahkan Pendapatan

Untuk tambah pendapatan ni rasanya di Malaysia ni memang banyak pilihan. Kalau ada peluang di tempat kerja, boleh buat
overtime
. Boleh juga berniaga kecil-kecilan. Kalau modal agak tipis, jadi agent takaful pun boleh juga. Kalau modal langsung tiada pun boleh. Boleh sertai
dropship
 ataupun
affiliate

2. Kurangkan Perbelanjaan

Saya faham, bukan semua yang sanggup nak usaha lebih untuk lakukan perkara-perkara yang dicadangkan untuk tambahkan pendapatan tadi. Kalau tak sanggup, ini bermakna pilihan kedua ini lebih sesuai untuk anda.

Antara contoh perbelanjaan yang boleh dikurangkan adalah

a. Pindah ke tempat tinggal yang lebih murah

b. Tukar kenderaan yang bayaran bulanan lebih murah

c. Kurangkan perbelanjaan social seperti shopping, menonton wayang dan sebagainya

d. Pada yang merokok, boleh kurangkan atau tinggalkan tabiat merokok tersebut. (boleh cuba
Nomosmo
 jika serius nak tinggalkan rokok)

Jika anda kurangkan RM15 sehari, sebulan dah RM450 berjaya dikurangkan. Tiga bulan dah RM1,350. Boleh dah tu nak mula melabur kan. Sementara menunggu cukup tiga bulan tu, boleh gunakan masa sebaiknya untuk mendalami ilmu saham. Boleh juga lakukan
paper trade
 untuk menguji skil pemilihan saham anda.

Lebih baik jika anda sanggup lakukan kedua-dua perkara ni. Tambahkan pendapatan dan kurangkan perbelanjaan dalam masa yang sama. Saya pasti lebih cepat modal tersebut dapat dikumpulkan.

Pandangan anda macam mana? Tambahkan Pendapatan atau Kurangkan Perbelanjaan yang lebih mudah?


Bagaimana Nak Cari Kaunter Saham yang Boleh Untung Hingga 200%

Dua hari ni kaunter saham yang termasuk di dalam sektor
Coronavirus
 naik secara mendadak. Sehinggakan salah satu daripadanya, CAREPLS naik secara maksimum (limit up) pada 12 May 2020. Pada 13 May 2020 kenaikan berterusan sehingga mengampiri paras
limit up
untuk dua hari berturut-turut sebelum kembali turun pada sesi petang. Dengan ini bertebaran lah
screenshot
keuntungan masing-masing di group saham mahupun di media sosial yang lain berkongsi kegembiraan keuntungan yang banyak.
CAREPLS 13 May 2020
"Boleh masuk lagi ke?"
"Boleh naik lagi ke?"
"Macamana nak
detect
 kaunter yang boleh naik macamni?"
Situasi begini kadang-kadang tanpa disedari menimbulkan perasaan FOMO ataupun
Fear of Missing Out
 terutama pada pelabur baharu. Mula tak tentu arah. Habis hilang segala teknik dan strategi yang dipelajari. Gangguan teknikal di beberapa platform saham petang tadi menambah-nambah rasa tak keruan sehingga ada yang tidak dapat memendam lagi rasa marah di hati.
Ada Teknik Rahsia?
Percayalah sebenarnya tidak ada teknik rahsia untuk memilih kaunter yang naik sehingga 100% 200% mahupun sehingga 600%. Caranya tetap sama. Ya sama seperti teknik yang anda biasa gunakan. Tak kira lah sama ada anda gunakan Chart Pattern, MA, RSI, MACD, Ichimoku, Buy on Dip, Buy on Breakout dan lain-lain, saya percaya saham ini pernah
trigger
 apa sahaja signal mengikut strategi yang anda pelajari atau gunakan.
"Tapi saham yang saya pilih tak naik macam ni" "Dah beli tapi tula rugi jual awal sangat" "Dah tengok dah tapi tula tak tekan
buy
 pulak"
Percaya Pada Rezeki
Di bulan Ramadhan ini saya ingatkan diri saya sendiri untuk yakin dengan rezeki. Kalau dapat untung sedikit, bersyukurlah kerana itulah rezeki yang dah ditetapkan untuk kita. Kalau kita mengalami kerugian, yakinlah ada hikmah yang boleh kita pelajari.
Kekal tenang.
p/s: saya beli masa saham ini keluar dalam
screener
 BTST
, sepatutnya
Buy Today Sell Tomorrow
, tergerak hati untuk terus simpan dan
convert
 ke
Mid Term
 setelah harga terus naik. memang dah rezeki agaknya. syukur Alhamdulillah.
Iklan: Dapatkan akses Premium Screener iSaham secara percuma dengan membuka akaun CDS Malacca Securities melalui iSaham.
Klik sini


Cara Membuat Trading Journal Menggunakan Microsoft Excel (Video)

Sebulan ni dua ni femomena luar biasa berlaku dalam bidang saham. Jumlah dagangan di Bursa Malaysia pun dah memecahkan
all time high
 baru-baru ni melebihi 11 bilion dagangan. Ramai juga yang dapat untung luar biasa dan
screenshot
 keuntungan masing-masing menyebabkan ramai juga yang berminat untuk menceburi bidang pelaburan saham. Kesannya, Youtube Channel saya yang dah 3 tahun bersawang pun ada juga yang
subscribe
.
Sebagai menghargai
subcriber
 baharu ni, saya
upload
 satu video. Cara membuat
trading journal
 menggunakan
Microsoft Excel
. Satu perkara yang mudah nak buat tetapi tak ramai yang rajin untuk buat. Topik yang tak sempat juga saya kupas dalam Kelas Asas Saham dengan panjang lebar. Mungkin video ringkas ini boleh membantu.
Kalau Google
template trading journal
, memang boleh jumpa, namun mungkin ada yang
 confuse
 sebab kebanyakannya berasaskan pasaran di Amerika Syarikat. Jadi kita buat sendiri la ye. Resepi
simple
 beberapa minit je dah siap.


Kalau...

Pendahuluan
Hari ini saya kembali bertugas di pejabat seperti biasa setelah dua bulan setengah mengamalkan
Work From Home
 dan kemudiannya disusuli dengan berselang-seli hadir ke pejabat.  Masih dalam proses transisi perasaan
perasan
 daripada
Full Time Trader
 kembali ke
Part Time Investor/Trader
.
Niat sebelum tidur malam tadi, ok esok (hari ini) nak buat 2 perkara je
Expectation
1. Pagi-pagi nak layan merempit
BOSO (Buy Open Sell Open)
 kejap
2. lepastu
switch
 ke kaunter
Mid Term
 dan teruskan kehidupan dengan penuh ketenangan. Masa
weekend
 dah
shortlist
dah beberapa kaunter
Mid Term
 yang menarik minat supaya tetap pendirian dan tidak goyang walau apa pun dugaan yang bakal melanda.
Mudah kan? Dua langkah sahaja. Dan masa yang diperlukan pun hanya beberapa minit.
Reality
1. Sampai pejabat buka screener BOSO kejap, ok nampak kaunter K1. Cantik. Memang ini lah kaunter yang diidamkan.
Ranking
No 1 pulak tu dalam BOSO hari ni. Mata tak berkedip tengok T-O
price
, 0.33, 0.335, leka sekejap bila tengok balik eh 0.355. Cantik ni.
Bila tengok anaknya si K1-WC, alahai yang ni lagi cantik. Maknya nampak mengorak langkah nak
Gap Up
 jauh, anaknya pulak baru bertatih-tatih. 0.15...0.155. Check
premium
 nampak ok,
expiry date
 pun ok. Okeh set. Pagi ni BOSO anak. Potong
que
 08:59am, match 0.155.
Tengok mak 5 minit buka pun dah terus memecut ke 0.40, kemudian 0.405, u-turn 0.40, 0.395, 0.39, 0.385. Ok boleh dah jual anak ni, supaya boleh teruskan kehidupan dengan tenang. Maka dilepaskan K1-WC pada 0.17. Syukur alhamdulillah
9.7%
 untuk beberapa minit.
Step 1
selesai dengan jayanya.
2. Baru nak buka
watchlist Mid Term
untuk disauk, terrrnampak pulak kekasih lama (bulan lepas) si HLT.
Gap up
 jugak rupanya. Laju pulak naik ke 0.73. Laju sangat ni. Bukan dalam
shortlist Mid Term
yang kaji semalam ni. Cuba untuk kuatkan iman menahan godaan. Terrrrrtoleh pula tengok anaknya HLT-WA. Eh. Kenapa jauh sangat beza ni. Kenapa mak dah 0.73 anak baru 0.42? Kalau
exercise price
 0.20 patut anaknya beza 20 sen je, patut anaknya 0.53. Jauh sangat ni.
Check

iSaham
 kejap eh betul la,
premium negative
 ni. Jauh ni. Selamat ni. Ok ni. Boleh sauk ni. Baru siap tekan
calculator
, tengok-tengok harga dah 0.445. Ok masih jauh lagi. Baru je nak tekan
buy
sekarang......tiba-tiba telefon berdering pula...
Settle
jawab telefon tengok balik harga dah 0.475. Ok maknya dah 0.83. Masih beza banyak. Bismillah dan terus sauk.
Maka
Step 2
 tak jadi lah macam yang dirancang semalam. Menjelang tengahari HLT-WA berlegar-legar atas 0.60. Alhamdulillah syukur. Rezeki ni. Esok-esoklah kembali ke
Mid Term
 ya.
Isi
Panjang pula pendahuluan untuk entri kali ini.
Merujuk kepada Kamus Pelajar Edisi Kedua, Dewan Bahasa dan Pustaka, perkataan 'KALAU' membawa dua maksud
1. kata yang menyatakan syarat dan lain-lain
2. sekiranya; seandainya; umpamanya
Hari ni kita nak bincang sikit mengenai 'KALAU' berasaskan definisi No 2.
Dalam kegembiraan melihat saham HLT-WA
limit up
 pada paras 0.655 petang tadi,
37%
 di atas harga yang saya beli pada waktu pagi, terpalit sedikit penyesalan apabila ter
check
 harga K1-WC yang dilepaskan sebelumnya.
KALAU
 lah tak jual K1-WC tadi, dah
90%
 profit dah ni...
Tengok pula ADVENTA, aduh yang ni pun dah tengok dah haritu, dah
que
dah minggu lepas 1.07 tapi tak
match
, naik pulak tiga hari dah lebih
100%
 ni
KALAU

beli jugak atas sikit.
Aduh CAREPLS pun, dah jual semua haritu 0.915 memang la untung
169%
 dah, tapi
KALAU
 simpan ni dah
435%
 dah ni.
Walaupun dalam entri yang lepas saya ada
tulis tentang rezeki
, bisikan-bisikan
KALAU
 ni tetap jugak hadir. Dengan seronoknya berkongsi dengan kawan-kawan kisah
KALAU
 saya tadi, ada juga hadir sekelumit rasa bersalah. Rasa macam perasaan macam ni salah. Walaupun seronok bercerita tapi rasa macam salah.
Bila
check
 balik. Memang salah. Macam ada teringat perkataan kalau ni ada kaitan dengan bisikan syaitan.
Check
 punya
check
jumpa potongan ayat Al Quran dan hadith ni.
Hukum asal menggunakan perkataan “
kalau
” dan seumpamanya adalah harus. Namun demikian, jika penggunaannya merujuk kepada kekecewaan kerana tidak
dapat menerima ta
q
dir Allah SWT, maka ia adalah ungkapan yang
di
larang. Ia sebagaimana firman Allah SWT:
أَيُّهَا ٱلَّذِينَ ءَامَنُواْ لَا تَكُونُواْ كَٱلَّذِينَ كَفَرُواْ وَقَالُواْ لِإِخۡوَٰنِهِمۡ إِذَا ضَرَبُواْ فِي ٱلۡأَرۡضِ أَوۡ كَانُواْ غُزّى لَّوۡ كَانُواْ عِندَنَا مَا مَاتُواْ وَمَا قُتِلُواْ لِيَجۡعَلَ ٱللَّهُ ذَٰلِكَ حَسۡرَة فِي قُلُوبِهِمۡۗ

Maksudnya: “
Hai
 orang-orang yang beriman, janganlah kamu seperti orang-orang kafir (orang-orang munafik) itu, yang mengatakan kepada saudara-saudara mereka apabila mereka mengadakan perjalanan di muka bumi atau mereka berperang:

Kalau mereka tetap bersama-sama kita tentulah mereka tidak mati dan tidak dibunuh. Akibat (dari perkataan dan keyakinan mereka) yang demikian itu, Allah menimbulkan rasa penyesalan yang sangat di dalam hati mereka.
”

(Surah Ali Imran : 156)

Baginda SAW turut menjelaskan larangan
tersebut
menerusi

sabda
nya
:

وَإِنْ أَصَابَكَ شَيْءٌ، فَلَا تَقُلْ لَوْ أَنِّي فَعَلْتُ كَانَ كَذَا وَكَذَا، وَلَكِنْ قُلْ قَدَرُ اللهِ وَمَا شَاءَ فَعَلَ، فَإِنَّ لَوْ تَفْتَحُ عَمَلَ الشَّيْطَانِ

Maksudnya:
"Kalau engkau tertimpa musibah, janganlah engkau mengatakan: Kalau tadi aku lakukan begini, tentu jadinya akan begini dan begini, tapi katakanlah: Sudah takdir Allah, Allah melakukan apa sahaja yang Dia kehendaki. Kerana sesungguhnya kata "kalau" itu membuka pintu amalan syaitan.
”
(Riwayat Muslim, no. 22664)
Boleh tengok ulasan penuh di
sini
.
Insaf
Dengan harapan perasaan insaf ini kekal lama, saya nukilkan entri
KALAU
 kali ni. Mungkin ada rakan-rakan pelabur yang tersilap seperti saya. Terutama sekali di waktu sekarang, di waktu saham bersusun-susun mengejar
limit up
setiap hari.
Mungkin sesuai digantikan dengan perkataan syukur. Ingat kembali keuntungan-keuntungan yang pernah kita peroleh. Fokus kepada rezeki yang tidak disangka-sangka pernah kita dapat. Anda masih baharu dan belum merasai keuntungan dalam saham sekalipun, sekurang-kurangnya kita diberikan juga sedikit rezeki mengenali dunia saham.
p/s: Buka akaun CDS saham patuh syariah di
sini


Apa Nak Buat Kalau Saham Yang Pernah Dibeli Jatuh Banyak Sangat?

Baru-baru ada kawan yang bertanya, dia pernah beli saham SAPNRG dulu, tapi sekarang dah rugi 90%. Walaupun jumlah yang dibeli tidak terlalu banyak, pedihnya masih terasa kerana sehingga kini beliau sekali-sekala termenung tengok satu-satunya saham yang dipegang. Tak tahu apa nak buat.
Janganlah kita tanya kenapa jadi macamtu, kenapa tak
cut loss
dulu?, kenapa simpan lagi?. Mungkin semakin kita tanya semakin pedih ulu hati beliau mengenangkan apa yang telah terjadi. Mungkin pembelian dahulu dilakukan tanpa mengikut apa-apa strategi saham. Mungkin pembelian dilakukan berpandukan khabar angin yang indah-indah. Mungkin beliau tak pernah tahu tentang
Cut Loss
. Mungkin beliau percaya saham ini pasti akan kembali bangkit satu hari nanti, mungkin lagi setahun, mungkin lagi 10 tahun, ataupun 100 tahun lagi.
Persoalan yang lebih penting untuk kita bincangkan adalah
Soalan 1. Apa yang kita boleh buat sekarang?
Soalan 2. Bagaimana untuk elakkan sejarah seperti ini berulang kembali?
Untuk menjawab soalan pertama, ada 3 cadangan yang boleh dipertimbangkan.
Cadangan 1. Jual dan Mulakan Hidup Baharu
Cadangan ni memang susah untuk dilaksanakan. Tak ramai orang boleh akui kesilapan dan terima kekalahan walaupun silapnya mungkin disebabkan oleh diri sendiri. Bagi yang boleh terima kekalahan, cadangan ini boleh dipertimbangkan.
Cadangan 2: Gunakan
 Technical Analysis
 untuk Jual Pada Harga Lebih Baik
Untuk jual dengan keuntungan mungkin hampir mustahil untuk contoh saham yang sedang kita bincangkan. Namun bagi mereka yang telah belajar sedikit ilmu
Technical Analysis
, boleh aplikasikan ilmu tersebut untuk menjual saham ini pada harga yang lebih baik daripada harga sekarang. Boleh pertimbangkan untuk lakukan penjualan apabila saham ini rebound ke paras
resistance
 terhampir. Ataupun simpan sahaja selagi saham ini tidak pecah menembusi harga
support
 semasa.
Cadangan 3: Cari Modal Tambahan Dan Bina Portfolio Baharu Dengan Strategi Yang Betul
Yang dulu biarlah berlalu, sediakan sedikit modal lain untuk bina portfolio yang baharu. Kali ini lakukan pembelian saham dengan strategi yang betul. Selain daripada membeli dengan strategi yang betul, paling penting adalah untuk kita kawal risiko kerugian dengan menetapkan
cut loss
 yang boleh kita terima sebelum pembelian dilakukan. Seandainya masih lagi tersilap pilih, kita masih ada modal yang baik untuk lakukan pembelian yang lain. Dalam saham memang niat kita untuk mencari keuntungan, namun sebenarnya ada perkara yang jauh lebih penting daripada itu,
protect
 modal kita dengan disiplin menjaga
cut loss
. Gunakan langkah ini untuk elakkan sejarah buruk seperti ini berulang kembali.


Bagaimana Cara Untuk Melabur Dengan Modal Hanya RM100? atau RM10?

Modal RM10:
BEST by BIMB Investment
Sebelum ni saya kurang gemar melabur dalam
unit trust
 menggunakan duit tunai. Antara punca utamanya adalah kerana
sales charge
yang dikenakan agak tinggi, mencecah 5.5% untuk setiap pelaburan. Rupanya sekarang ini BIMB Investment mengorak langkah luar biasa, memperkenalkan pelaburan
unit trust
menggukan aplikasi yang dinamakan
BEST.
 Ye
install
 dekat
phone
 je. Senang kan?
Mula-mula macam tak percaya, bila dah cuba memang betul
zero sales charge
, dan boleh mulakan pelaburan dengan hanya RM10. Hanya
install apps
, daftar, dan boleh terus
invest
. Masukkan duit pun macam
order
makanan dekat Foodpanda je.
Add to cart
dan
proceed
untuk bayar menggunakan FPX (
online banking
).
Saya rasa BEST ni kepada yang ingin
diversify
 pelaburan mereka. Macam saya, disebabkan saya melabur terus di Bursa Malaysia, jadi saya gunakan BEST untuk melabur dalam dana Sukuk. Ekuiti tu takpelah sebab saya labur sendiri je di Bursa Malaysia.
Selain daripada itu, saya juga rasa BEST ni sesuai untuk mereka yang dah lamaaaa berniat nak 'menyimpan' atau melabur, tetapi asyik bertangguh atas alasan modal masih belum cukup. Nah dengan BEST ni RM10 pun dah boleh mulakan pelaburan. Tak seperti unit trust lain yang kebanyakannya memerlukan modal permulaan RM1,000.
Modal RM100: Wahed Invest
Wahed Invest ni mungkin dah ramai yang tahu. Konsep Wahed Invest lebih kurang macam
unit trust
, cuma Wahed Invest ni laburkan duit kita dengan membeli ETF. Walaupun kita boleh beli ETF secara terus di Bursa Malaysia, kelebihan Wahed Invest adalah kita boleh lakukan transaksi dengan hanya RM100, tanpa
brokerage fee
. Sekiranya anda ingin membeli dengan jumlah yang kecil seperti RM100, Wahed Invest dilihat lebih praktikal. Yuran tahunan sekitar 0.79% juga dilihat munasabah. Terutama sekali bagi mereka yang melakukan banyak transaksi selama setahun, melabur secara bulanan misalnya.
Wahed Invest juga sudah membenarkan kita untuk memiliki 2 portfolio berbeza (menggunakan 2
email
 berbeza). Sekiranya anda ingin mendapat
exposure
 dalam pelaburan emas, tetapi dengan modal yang kecil, boleh juga pilih portolio Gold. Maka pelaburan anda hanya dilaburkan dalam ETF Gold. Konsep
diversification
 juga boleh dicapai dengan Wahed Invest.
Kepada yang baru nak buka akaun Wahed Invest, boleh
install
 sahaja aplikasi Wahed Invest di phone masing-masing. Waktu pendaftaran (buka akaun), boleh masukkan
referral code
 SHASAL22 untuk anda mendapat bonus RM10 setelah anda memasukkan deposit RM100 ke dalam akaun Wahed Invest anda nanti.
Cadangan untuk diversify pelaburan anda
Labur saham di Bursa Malaysia (buka
akaun CDS
)
Labur sukuk di BEST
Labur ETF US Stocks di Wahed Invest
Labur ETF Gold di Wahed Invest


Cara Menggunakan KLSE Journal, Online Trading Journal Pelaburan Saham

Bulan lepas saya ada kongsikan cara untuk membina trading journal sendiri dengan menggunakan Microsoft Excel. Mungkin ada yang bertanya, ada tak cari yang lebih mudah untuk rekodkan trading yang kita buat? Sekarang dah ada jawapannya. Anda boleh explore klsejournal.com
Trading Journal ini sesuai untuk pelabur baharu ataupun bakal pelabur yang masih belum mempunyai akaun CDS, ataupun masih belum berani trade menggunakan duit sebenar. Pada yang sedang menunggu akaun CDS siap juga, boleh gunakan trading journal ini untuk mengasah skil memilih saham sebelum akaun CDS sebenar anda siap.
Jom tonton video tutorial ini


Cara Nak Buat Paper Trade Menggunakan BursaMKTPLC

Mungkin ada di sini yang telah pun menghadiri mana-mana kelas pelaburan saham dan seterusnya bersemangat untuk buka akaun CDS. Tetapi, lambat pula akaun CDS nak siap. Maka semangat yang berkobar-kobar tadi pun semakin sejuk.
Sebenarnya walaupun akaun CDS masih belum siap, anda dah boleh mulakan langkah untuk mengasah skil memilih saham. Biasanya dipanggil
Paper Trade
, ataupun trade olok-olok, ataupun
trade
 menggunakan
demo account
. Sementara semangat masih membara, strategi yang dikongsikan dalam kelas saham tersebut masih segar dalam ingatan, jangan sia-siakan ilmu yang telah kita pelajari. Boleh teruskan dengan
paper trade
dahulu.
Sebelum ni saya pernah buat
video tutorial
paper trade
menggunakan investing.com
 dan cara
old school menggunakan Microsoft Excel
. Kali ini saya kongsikan tutorial untuk paper trade menggunakan BursaMKTPLC ataupun Bursamarketplace.
Boleh saksikan video ini. Jangan lupa
subscribe
ya!


Bagaimana Nak Scan Kaunter Saham Menggunakan Teori The Wyckoff Method?

Richard Wyckoff adalah antara ikon awal dalam bidang
Technical Analysis
. Terkenal dengan teori
Wyckoff Price Cycle
merangkumi
Accumulation, Mark up, Distribution dan Mark Down
,
Wyckoff Method
 juga cukup diminati oleh trader yang sofistikated.
Mendalami ilmu
Wyckoff Method
 ni memang seronok. Cuma cabaran utama bagi mereka yang khatam ilmu Wyckoff ini adalah untuk mencari saham-saham yang memenuhi kriteria fasa-fasa menarik seperti penghujung
Accumulation
.
Smart Money Screener
Smart Money Screener
 di adaptasi daripada teori
Wyckoff Method
 ataupun menepati juga teori
Volume Spread Analysis
. Sekiranya anda inginkan cara mudah untuk
scan
 atau
 filter
saham-saham yang memenuhi kriteria teori yang disebutkan tadi, boleh terokai screener yang dipanggil Smart Money Screener ini.

Boleh juga tonton video tutorial penggunaan iSaham Smart Money Screener di bawah.


Cara Menggunakan BTST Screener iSaham untuk Teknik Buy Today Sell Tomorrow

Sejak blog ini mula ditulis sekitar 5 tahun lepas, entri yang mendapat bacaan tertinggi masih lagi entri bertajuk
Cara Scan Kaunter Saham untuk Dibeli
. Dalam entri tersebut ada saya kongsikan cara yang saya gunakan untuk mencari saham-saham yang berpotensi untuk meneruskan momentum kenaikan pada hari berikutnya.
Namun pada ketika ini, saya tidak lagi menggunakan cara manual tersebut. Sekiranya saya berminat untuk menggunakan strategi
Buy Today Sell Tomorrow,
 atau lebih dikenali sebagai BTST, saya terus menggunakan
 BTST Screener
yang ada di
iSaham.my
.
BTST seperti namanya dianggap sebagai satu teknik yang pantas. Beli hari ni (petang) jual esok (pagi). Sepenuhnya melihat kriteria teknikal, tidak mengambil kira fundamental syarikat. Teknik pantas seperti ini semestinya risiko kerugian juga pantas seandainya pada waktu penggunaan ianya tidak menjadi.
Cara Menggunakan BTST Screener
Cara menggunakannya
screener
 ini sebenarnya sangat mudah
1. Buka BTST Screener sekitar jam 4 petang.
2. Boleh pilih saham yang mempunyai
track record
 BTST yang baik i.e.
Previous Accuracy
 yang tertinggi
3.
EntryPrice
 (EP) atau beli 1 bid di bawah
intraday
 high, atau jangan lebih daripada harga
Max Entry
5.
Target Price
(TP) atau jual 2 bid lebih tinggi daripada EP, ataupun sekitar 2.5% lebih tinggi daripada EP.
6. Sekiranya tidak menjadi
Cut Loss
 pada 2 bid lebih rendah daripada EP, ataupun 2.5% lebih rendah daripada EP
Senario Tambahan
Apa yang perlu dilakukan sekiranya berlaku beberapa senario tambahan seperti berikut
1. Lepas beli guna BTST, saham tersebut terus hilang daripada screener.
Boleh terus ikut rule asal BTST untuk jual pada hari esoknya, atau cut loss sekiranya jatuh lebih 2.5% daripada EP
2.
Theoretical Open
 (TO)
price
 esok harga terus gap up lebih daripada TP (2.5%)
Boleh set Stop Limit pada harga TO, dan terus ride kenaikan sekiranya saham tersebut terus terbang tinggi. Dalam situasi saham terbang tinggi, boleh sekiranya kita ingin tukar strategi daripada S
uper Short Term
kepada
Short Term
 atau
Mid Term
.
3. Harga tak bergerak naik melepasi TP, dan tak juga turun melepasi CL
Ini juga dianggap tidak berapa menjadi, boleh tunggu hingga sekitar 10:30 pagi, dan lepaskan pegangan pada harga pada waktu itu. Sekiranya strategi tak menjadi, jangan sekali-kali kita ubah strategi daripada
Super Short Term
 kepada
Mid Term.
 Tukar strategi hanya ketika kita berada dalam keuntungan.
BTST merupakan
screener premium
 iSaham. Jangan risau walaupun premium, anda masih boleh mendapat akses kepada
premium screener
ini secara percuma dengan membuka akaun CDS Mplus bersama iSaham. Boleh buka akaun tersebut dengan
klik link ini
.
Jom tonton video tutorial di bawah untuk mendengar penearangan lanjut mengenai
screener
ini... dan jangan lupa
Subscribe
 ya.


Medical Card Murah Bawah RM100 Dengan Lyndung: Program Perkongsian Komuniti Patuh Syariah Untuk Bil Perubatan

"Ada tak medical card yang murah, kalau boleh bawah RM100"
"Tau bagus, tapi tu la, tak mampu ni"
Ini adalah antara pandangan yang sering saya terima sewaktu menjalankan tugas sebagai perunding Takaful sekitar tahun 2015 hingga 2021 dahulu. Pada waktu itu, sebenarnya rasa agak buntu. Apa lagi yang boleh saya lakukan untuk membantu insan di sekeliling saya. Secara peribadi saya faham betapa pentingnya aspek perlindungan dalam perancangan kewangan yang menyeluruh. Rasa agak tertekan apabila tidak dapat membantu lebih ramai untuk sama-sama memahami kepentingan ini.
Sebagai seorang individu yang memiliki sijil
Islamic Financial Planner
, terasa pedih apabila ada ahli keluarga sendiri pun tidak mampu untuk memiliki apa jenis perlindungan pun. Kalau diikutkan ingin saja saya menaja atau sponsor ahli keluarga yang kurang berkemampuan, namun jumlah ratusan ringit untuk seorang setiap bulan, ataupun ribuan ringgit untuk seorang setiap tahun merupakan satu jumlah yang diluar keupayaan saya juga.
Bagaimana Lyndung Bermula?
Situasi ini menjadi pencetus kepada pelibatan saya secara serius dalam membangunkan Lyndung sejak penghujung tahun 2021 dahulu. Konsep yang berbeza dengan Insurans dan Takaful, Lyndung mengangkat model perkongsian komuniti sepenuhnya, bahagi sama rata yang lebih hampir dengan konsep khairat, seperti yang diamalkan oleh masyarakat kita di kampung-kampung satu masa dahulu.
Hasil daripada
R&D
 yang menyeluruh dan libat urus bersama pelbagai pihak berkepentingan, akhirnya Lyndung Sdn Bhd ditubuhkan pada 14 Mac 2022. Namun ini hanya lah langkah permulaan. Banyak perkara yang harus diperhalusi sebelum Lyndung boleh dilancarkan kepada umum.
Setelah mengharungi pelbagai cabaran dan dugaan, Alhamdulillah Lyndung berjaya dilancarkan pada 28 Februari 2023. Lyndung hadir sebagai sebuah program yang paling mampu milik di Malaysia. Berhasrat untuk membantu kira-kira 78% daripada rakyat Malaysia yang masih tidak memiliki apa-apa jenis perlindungan, terutama sekali sekitar 43% daripada mereka yang menyatakan tidak mampu untuk melanggan perlindungan kesihatan.
Bagaimana Lyndung Berfungsi?
Lyndung bukan insurans ataupun takaful. Lyndung merupakan sebuah Program Perkongsian Komuniti Patuh Syariah Untuk Bil Perubatan.
Untuk menyertai Komuniti Lyndung, kita hanya perlu membayar yuran keahlian (wakalah) sebanyak RM10 sebulan ataupun RM120 setahun. Yuran keahlian ini adalah yang termurah di pasaran. Dari awal perancangan, memang ini lah tujuan utama. Apabila kita ingin menyelesaikan masalah ketidakmampuan di kalangan masyarakat, penyelesaiannya mestilah mampu milik.
Setelah menyertai Lyndung, antara manfaat yang boleh ahli perolehi adalah, sekiranya ada antara ahli komuniti yang sakit, bil perubatannya akan dibahagi sama rata dengan kesemua ahli. Mirip dengan konsep khairat yang kita bincangkan tadi.
Sebagai contoh jika bil perubatan adalah RM5,000 dan bilangan ahli adalah 1,000 orang, maka setiap seorang hanya perlu menyumbangkan RM5 sahaja pada bulan tersebut.
Sekiranya tiada siapa-siapa yang sakit pula, maka tiada perkongsian yang diperlukan pada bulan tersebut. Ya perkongsian pada bulan tersebut adalah RM0!.
Berkongsi Secara Sama-Rata
Bagaimana Jika Nilai Perkongsian Tinggi?
Sekiranya bil bulan tersebut tinggi, sebagai contoh bil RM150,000 dan ahli ada 1,000 orang, maka setiap ahli perlu sumbangkan RM150. Dalam kes sebegini, pada bulan tersebut setiap ahli hanya perlu sumbangkan RM50. Baki RM100 itu pula akan di bawa ke bulan-bulan seterusnya. Supaya aliran tunai setiap ahli tidak terganggu. Maksimum perkongsian bulanan dihadkan kepada RM50 sahaja.
Berapa Bayaran Ketika Pendaftaran
Lyndung ada dua jenis keahlian.
1. Tahunan: RM120 setahun
2. Bulanan: RM10 sebulan
Sewaktu pendaftaran, jika anda memilih jenis keahlian Tahunan, jumlah yang perlu di bayar adalah seperti berikut
1. Yuran Keahlian Tahunan: RM120
2. Sumbangan Perkongsian Awal: RM100
3. Payment Gateway Fees: sekitar RM3-RM5.50
Sumbangan Perkongsian Awal berjumlah RM100 tersebut, boleh dianggap seperti kredit ataupun prepaid. Jika pada bulan seterunya setiap ahli perlu berkongsi RM5 seorang, RM5 ini akan ditolak daripada RM100 ini, dan baki akan menjadi RM95.
Demi menjaga ketelusan program, Sumbangan Perkongsian Awal ini tidak disimpan oleh Lyndung Sdn. Bhd., tetapi dijaga oleh Syarikat Amanah (Trustee) Islam iaitu Amanah Warisan Berhad (AWARIS).
Yuran Keahlian Lyndung Adalah Yang Termurah di Malaysia
Apakah Manfaat Yang Layak Dikongsi?
Antara manfaat utama Lyndung adalah
Perkongsian Bil Perubatan sehingga RM1,000,000 setahun
Khairat kematian RM5,000
Rawatan pesakit luar kanser dan dialisis buah pinggang sehingga RM200,000 sepanjang hayat
Bilik rawatan hospital sehigga RM150 sehari
Ambulans untuk kecemasan sehingga RM250
Ringkasan Manfaat Program Lyndung
Manfaat penuh yang layak dikongsi dan perkara-perkara yang tidak layak untuk dikongsi ada di dalam perkara 7 hingga 8 di dalam
Manual Ahli Lyndung
.
Siapa Yang Layak Untuk Menyertai Lyndung
Setakat ini, Lyndung terbuka kepada Warganegara Malaysia berusia antara 18 hingga 40 tahun dan tiada penyakit sedia ada. Ini hanya syarat sewaktu pendaftaran sahaja. Setelah menjadi ahli dan selagi kita aktif berkongsi, manfaat perkongsian masih boleh dinikmati walaupun umur melebihi 40 tahun.
Syarat Penyertaan Lyndung
Mendemokrasikan Industri Penjagaan Kesihatan di Malaysia
Pelaburan wang, masa dan tenaga yang saya laburkan di Lyndung Sdn. Bhd. ini, tidak sama seperti pelaburan-pelaburan saham lain yang pernah saya lakukan. Kajian fundamental tentang perniagaan ini mengambil masa bertahun sebelum ia boleh dilaksanakan. Pelibatan saya pula sememangnya secara aktif.
Ini kerana pelaburan kali ini, bukan ingin mencapai keuntungan dalam bentuk wang ringgit. Tetapi ingin mencapai perkara yang lebih besar, menghasilkan sesuatu yang boleh memberi manfaat kepada ramai orang. Usaha ini dilakukan untuk mendemokrasikan industri penjagaan kesihatan di Malaysia.
Mari sertai usaha murni ini dengan menyertai Komuniti Lyndung. Jika tidak melepasi syarat penyertaan, kongsikan tentang Lyndung kepada mereka yang memerlukan. Layari laman web Lyndung di
lyndung.my


Lyndung Referral Code

Mungkin anda telah terbaca mengenai
Lyndung
 dan beminat untuk mendaftar sebagai ahli Lyndung tetapi tidak mengenali seorang pun ahli Lyndung sedia ada. Jadi bagaimana caranya untuk anda dapatkan Referral Code Lyndung untuk melakukan pendaftaran?

Jangan salah faham, anda masih boleh mendaftar sebagai ahli Lyndung walaupun tidak mengisi referral code tersebut. Tetapi sekiranya anda mendaftar menggunakan mod keahlian tahunan, anda layak menerima RM10 bonus dalam bentuk penambahan ke dalam baki Sumbangan Perkongsian (Pocket) anda. Menarik bukan!

Sekiranya anda tidak berjaya menjumpa referral code lain, anda boleh gunakan referral code Lyndung saya untuk melakukan pendaftaran. Isi sahaja
shaleh859
 di ruangan referral code (if there's any) atau kod referral (jika ada).

Selain daripada itu, anda juga boleh terus melakukan pendaftaran dengan menggunakan
link ini
, referral code tersebut akan diisi secara automatik.

Saya pernah kongsikan mengenai Lyndung di dalam artikel
Medical Card Murah Bawah RM100 Dengan Lyndung: Program Perkongsian Komuniti Patuh Syariah Untuk Bil Perubatan